**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 24-Ի N 128-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1.Իրավական ակտի ընդունման անհրաժեշտությունը (նպատակը).**

Սույն իրավական ակտի ընդունմամբ նախատեսվում է Հայաստանի Հանրապետության Սյունիքի մարզի Մեղրի համայնքի 2025 թվականի բյուջեում վերաբաշխումների հաշվին իրականացնել փաստացի հավաքագրվող եկամուտների պլանավորում:

Մասնավորապես նախատեսվում է՝

**1.** **Հայաստանի Հանրապետության Սյունիքի մարզի Մեղրի համայնքի բյուջեի եկամտային մասում կատարել հետևյալ փոփոխությունները.**

1.1․ Պակասեցնել՝ համայնքի բյուջեի եկամուտների վարչական մասի «Օրենքով և իրավական այլ ակտերով սահմանված՝ համայնքի բյուջեի մուտքագրման ենթակա այլ եկամուտներ» 23 800 000 **(**քսան երեք միլիոն ութ հարյուր հազար ) ՀՀ դրամ, «Մուտքեր տույժերից, տուգանքներից»՝ 800 000 **(** ութ հարյուր հազար) ՀՀ դրամ և ավելացնել՝«Ընթացիկ ոչ պաշտոնական դրամաշնորհներ» 24 156 800 **(**քսանչորս միլիոն մեկ հարյուր հիսունվեց հազար ութ հարյուր) ՀՀ դրամ,«Տեղական տուրքեր» 400 500 **(**չորս հարյուր հազար հինգ հարյուր) ՀՀ դրամ,«Գույքային հարկեր» 42 700 **(**քառասուներկու հազար յոթ հարյուր) ՀՀ դրամ ։

1․2․ Պակասեցնել՝ համայնքի բյուջեի եկամուտների ֆոնդային մասի «Հողի իրացումից մուտքեր» 25 000 000(քսանհինգ միլիոն) ՀՀ դրամ և ավելացնել «Անշարժ գույքի իրացումից մուտքեր» եկամտատեսակին։

2. **Հայաստանի Հանրապետության Սյունիքի մարզի** **Մեղրի համայնքի ֆոնդային բյուջեի ծախսային մասում կատարել հետևյալ փոփոխությունները.**

Պակասեցնել «Հանգիստ, մշակույթ և կրոն (այլ դասերին չպատկանող) » (08.06.01) ծրագրի 5129 (Այլ մեքենաներ և սարքավորումներ) հոդվածից 1 020 000 (մեկ միլիոն քսան հազար) ՀՀ դրամ և ավելացնել 5122 (Վարչական սարքավորումներ) հոդվածին։

**3. Կարգավորման նպատակը և բնույթը.**

Սույն որոշումով նախատեսվում է ճշգրտել փաստացի հավաքագրվող մուտքերը և կատրվող ծախսերը։ Բյուջեի վարչական մասի «օրենքով և իրավական այլ ակտերով սահմանված` համայնքի բյուջեի մուտքագրման ենթակա այլ եկամուտներ» եկամտատեսակի նվազեցումը պայմանավորված է **Հայաստանի Հանրապետության կառավարության** 15 հուլիսի 2021 թվականի N1169-ն «Ն**ախադպրոցական ուսումնական հաստատությունների՝ պետական բյուջեից մեկ սանի հաշվարկով ֆինանսավորման կարգը, այդ թվում՝ կրթության և զարգացման առանձնահատուկ պայմանների ապահովման համար անհրաժեշտ նպատակային ֆինանսավորման չափաքանակը սահմանելու մասին**» **որոշման փոփոխությամբ։Այն է՝որոշման մեջ** «2023 թվականի սեպտեմբերի 1-ից՝ զինծառայող ծնողի, ռազմական գործողություններին մասնակցած ծնողի երեխաները, Հայաստանի Հանրապետության պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կամ ծառայողական պարտականություններ կատարելու ընթացքում կամ հակառակորդի նախահարձակ գործողության հետևանքով զոհված (մահացած) կամ Հայաստանի Հանրապետության պաշտպանության մարտական գործողություններին մասնակցելու կամ հակառակորդի հետ շփման գծում մարտական հերթապահության կամ հատուկ առաջադրանք կամ ծառայողական պարտականություններ կատարելու ժամանակ անհայտ կորելու հետևանքով դատական կարգով անհայտ բացակայող կամ մահացած ճանաչված զինծառայողի երեխաներ» կետը 10.07.2025 **Հայաստանի Հանրապետության կառավարության** N921-Ն որոշմամբ ուժը կորցրած է ճանաչվել։

**4. Ակնկալվող արդյունքը.**

Բյուջեում փոփոխությունները և լրացումները կհանգեցնեն եկամուտների հավաքագրման և ծախսերի կատարման փաստացի ճշգրտված կատարողականի արտացոլմանը։

**5. Ակտի նորմատիվ բնույթի հիմնավորվածությունը.**

Համաձայն «Նորմատիվ իրավական ակտերի մասին» օրենքի 34-րդ հոդվածի 2-րդ մասի՝ սույն ավագանու որոշման նախագիծը հանդիսանում է նորմատիվ իրավական ակտ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 24-Ի N 128-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Հայաստանի Հանրապետության Սյունիքի մարզի Մեղրի համայնքի ավագանու 2024 թվականի դեկտեմբերի 24-ի N128-Ն որոշման մեջ փոփոխություններ և լրացումներ կատարելու մասին» Մեղրի համայնքի ավագանու որոշման նախագծի ընդունմամբ այլ իրավական ակտեր ընդունելու անհրաժեշտություն չկա:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԱՎԱԳԱՆՈՒ 2024 ԹՎԱԿԱՆԻ ԴԵԿՏԵՄԲԵՐԻ 24-Ի N 128Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՄԵՂՐԻ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՄԵՂՐԻ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Սյունիքի մարզի Մեղրի համայնքի ավագանու 2024 թվականի դեկտեմբերի 24-ի N128-Ն որոշման մեջ փոփոխություններ և լրացումներ կատարելու մասին» Մեղրի համայնքի ավագանու որոշման նախագծի ընդունմամբ կունենանք Մեղրի համայնքի առավել իրատեսական բյուջե։

**ՀԱՄԱՅՆՔԻ ՂԵԿԱՎԱՐ՝ ԽԱՉԱՏՈՒՐ ԱՆԴՐԵԱՍՅԱՆ**